CELEX: 32017R0207
Language: el
Date: 2016-10-03 00:00:00
Title: Κατ' εξουσιοδότηση κανονισμός (ΕΕ) 2017/207 της Επιτροπής, της 3ης Οκτωβρίου 2016, για το κοινό πλαίσιο παρακολούθησης και αξιολόγησης που προβλέπεται στον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων

8.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 33/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/207 ΤΗΣ ΕΠΙΤΡΟΠΉΣ
   της 3ης Οκτωβρίου 2016
   για το κοινό πλαίσιο παρακολούθησης και αξιολόγησης που προβλέπεται στον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (1), και ιδίως το άρθρο 55 παράγραφος 4,
   Εκτιμώντας τα ακόλουθα:
   
               (1)
            
            
               Για να διευκολυνθεί η Επιτροπή στην παρακολούθηση και την αξιολόγηση του κανονισμού (ΕΕ) αριθ. 514/2014 και των ειδικών κανονισμών που αναφέρονται στο άρθρο 2, και για να επιτραπεί ολοκληρωμένη ανάλυση στο επίπεδο της Ένωσης, τα κράτη μέλη θα πρέπει να ακολουθούν ενιαία προσέγγιση, στο μέτρο του δυνατού, κατά τη διεξαγωγή των δραστηριοτήτων παρακολούθησης και αξιολόγησης.
            
         
               (2)
            
            
               Οι εμπειρογνώμονες των κρατών μελών στον τομέα της παρακολούθησης και αξιολόγησης συνεργάστηκαν με την Επιτροπή στην ανάπτυξη των κοινών δεικτών αποτελεσμάτων και επιπτώσεων που θα πρέπει να χρησιμοποιούνται για την αξιολόγηση της εφαρμογής του κανονισμού (ΕΕ) αριθ. 514/2014 και των ειδικών κανονισμών. Οι εν λόγω δείκτες συμπληρώνουν τον κατάλογο κοινών δεικτών που αναφέρονται στο παράρτημα II του κανονισμού (ΕΕ) αριθ. 513/2014 του Ευρωπαϊκού Κοινοβουλίου και του Συμβουλίου (2), στο παράρτημα IV του κανονισμού (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου (3) και στο παράρτημα IV του κανονισμού (ΕΕ) αριθ. 516/2014 του Ευρωπαϊκού Κοινοβουλίου και του Συμβουλίου (4).
            
         
               (3)
            
            
               Οι εμπειρογνώμονες των κρατών μελών στον τομέα της παρακολούθησης και αξιολόγησης συνεργάστηκαν με την Επιτροπή στην εκπόνηση κοινών ερωτημάτων αξιολόγησης για την αξιολόγηση της εφαρμογής των εθνικών προγραμμάτων από τα κράτη μέλη. Τα ερωτήματα αξιολόγησης είναι σύμφωνα με τις απαιτήσεις του άρθρου 55 παράγραφοι 3 και 6 του κανονισμού (ΕΕ) αριθ. 514/2014.
            
         
               (4)
            
            
               Το Ηνωμένο Βασίλειο και η Ιρλανδία δεσμεύονται από τον κανονισμό (ΕΕ) αριθ. 514/2014 και, κατά συνέπεια, δεσμεύονται από τον παρόντα κανονισμό.
            
         
               (5)
            
            
               Η Δανία δεν δεσμεύεται από τον κανονισμό (ΕΕ) αριθ. 514/2014 και τον παρόντα κανονισμό ούτε υπόκειται στην εφαρμογή τους,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κάθε κράτος μέλος ορίζει, στο πλαίσιο της υπεύθυνης αρχής, έναν συντονιστή με αρμοδιότητες παρακολούθησης και αξιολόγησης, και καθορίζει τα καθήκοντά του.
   Οι συντονιστές παρακολούθησης και αξιολόγησης, μέσω δικτύωσης που παρέχει η Επιτροπή:
   
               α)
            
            
               ανταλλάσσουν εμπειρογνωσία σχετικά με τις βέλτιστες πρακτικές στον τομέα της παρακολούθησης και αξιολόγησης·
            
         
               β)
            
            
               συμβάλλουν στην εφαρμογή του κοινού πλαισίου παρακολούθησης και αξιολόγησης, όπως καθορίζεται στο άρθρο 55 του κανονισμού (ΕΕ) αριθ. 514/2014 και συμπληρώνεται με τον παρόντα κανονισμό·
            
         
               γ)
            
            
               διευκολύνουν την αξιολόγηση της εφαρμογής των εθνικών προγραμμάτων, όπως καθορίζεται στα άρθρα 56 και 57 του κανονισμού (ΕΕ) αριθ. 514/2014 και συμπληρώνεται με τον παρόντα κανονισμό, και
            
         
               δ)
            
            
               συνεργάζονται με την Επιτροπή για την εκπόνηση εγγράφου καθοδήγησης για τη διενέργεια των αξιολογήσεων, σύμφωνα με το άρθρο 56 παράγραφος 3 του κανονισμού (ΕΕ) αριθ. 514/2014.
            
         Άρθρο 2
   1.   Οι εκθέσεις αξιολόγησης που αναφέρονται στο άρθρο 57 παράγραφος 1 του κανονισμού (ΕΕ) αριθ. 514/2014 ακολουθούν το υπόδειγμα που πρόκειται να εκπονηθεί από την Επιτροπή, το οποίο θα περιλαμβάνει τα ζητήματα αξιολόγησης που προβλέπονται στα παραρτήματα I και ΙΙ του παρόντος κανονισμού.
   2.   Οι εκθέσεις αξιολόγησης χρησιμοποιούν τους δείκτες που καθορίζονται στα παραρτήματα III και IV. Η Επιτροπή διευκρινίζει τον ορισμό, την πηγή και τη βάση αναφοράς των δεικτών που παρατίθενται στα παραρτήματα III και IV στο έγγραφο καθοδήγησης σχετικά με τον τρόπο διενέργειας των αξιολογήσεων που αναφέρονται στο άρθρο 56 παράγραφος 3 του κανονισμού (ΕΕ) αριθ. 514/2014.
   3.   Τα κράτη μέλη διαβιβάζουν τις εκθέσεις αξιολόγησης με τη βοήθεια του συστήματος ηλεκτρονικής ανταλλαγής δεδομένων («SFC 2014») που θεσπίζεται με το άρθρο 2 του εκτελεστικού κανονισμού (ΕΕ) αριθ. 802/2014 της Επιτροπής (5).
   4.   Σύμφωνα με το άρθρο 12 παράγραφοι 3 και 4 του κανονισμού (ΕΕ) αριθ. 514/2014, η υπεύθυνη αρχή ζητεί τη γνώμη της επιτροπής παρακολούθησης σχετικά με τις ετήσιες εκθέσεις εφαρμογής, καθώς και τη συνέχεια που δίδεται στα συμπεράσματα και τις συστάσεις που διατυπώνονται στις εκθέσεις αξιολόγησης, πριν από την υποβολή των εν λόγω εγγράφων στην Επιτροπή.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος σύμφωνα με τις Συνθήκες.
   
      Βρυξέλλες, 3 Οκτωβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 150 της 20.5.2014, σ. 112.
   
      (2)  Κανονισμός (ΕΕ) αριθ. 513/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη θέσπιση, στο πλαίσιο του Ταμείου Εσωτερικής Ασφάλειας, του μέσου για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων, και για την κατάργηση της απόφασης 2007/125/ΔΕΥ του Συμβουλίου (ΕΕ L 150 της 20.5.2014, σ. 93).
   
      (3)  Κανονισμός (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη θέσπιση, στο πλαίσιο του Ταμείου Εσωτερικής Ασφάλειας, του μέσου χρηματοδοτικής στήριξης στον τομέα των εξωτερικών συνόρων και των θεωρήσεων και την κατάργηση της απόφασης αριθ. 574/2007/ΕΚ (ΕΕ L 150 της 20.5.2014, σ. 143).
   
      (4)  Κανονισμός (ΕΕ) αριθ. 516/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη δημιουργία του Ταμείου Ασύλου, Μετανάστευσης και Ένταξης, την τροποποίηση της απόφασης 2008/381/ΕΚ του Συμβουλίου και την κατάργηση των αποφάσεων του Ευρωπαϊκού Κοινοβουλίου και του Συμβουλίου αριθ. 573/2007/ΕΚ και αριθ. 575/2007/ΕΚ και της απόφασης 2007/435/ΕΚ του Συμβουλίου (ΕΕ L 150 της 20.5.2014, σ. 168).
   
      (5)  Εκτελεστικός κανονισμός (ΕΕ) αριθ. 802/2014 της Επιτροπής, της 24ης Ιουλίου 2014, για την εκπόνηση υποδειγμάτων για τα εθνικά προγράμματα και τον καθορισμό των όρων και προϋποθέσεων του συστήματος ηλεκτρονικής ανταλλαγής δεδομένων μεταξύ της Επιτροπής και των κρατών μελών, σύμφωνα με τον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (ΕΕ L 219 της 25.7.2014, σ. 22).
   
      ΠΑΡΑΡΤΗΜΑ Ι
      
         Κατάλογος ερωτημάτων αξιολόγησης για τις εκθέσεις αξιολόγησης από τα κράτη μέλη και την Επιτροπή, για το Ταμείο Ασύλου, Μετανάστευσης και Ένταξης, σύμφωνα με τα άρθρα 56 και 57 του κανονισμού (ΕΕ) αριθ. 514/2014
      
      
         Αποτελεσματικότητα
      
      
               
                  1)
               
               
                  Κατά πόσον έχουν επιτευχθεί οι στόχοι του Ταμείου Ασύλου, Μετανάστευσης και Ένταξης (εφεξής «το Ταμείο») που καθορίζονται στον κανονισμό (ΕΕ) αριθ. 516/2014;
                  
                              α)
                           
                           
                              Με ποιο τρόπο συνέβαλε το Ταμείο στην ενίσχυση και την ανάπτυξη όλων των πτυχών του Κοινού Ευρωπαϊκού Συστήματος Ασύλου, συμπεριλαμβανομένης της εξωτερικής του διάστασης;
                              
                                          i)
                                       
                                       
                                          Ποια είναι η πρόοδος που σημειώθηκε για την ενίσχυση και την ανάπτυξη των διαδικασιών ασύλου και με ποιο τρόπο συνέβαλε το Ταμείο στην επίτευξη αυτής της προόδου;
                                       
                                    
                                          ii)
                                       
                                       
                                          Ποια είναι η πρόοδος που σημειώθηκε για την ενίσχυση και ανάπτυξη των συνθηκών υποδοχής και με ποιο τρόπο συνέβαλε το Ταμείο στην επίτευξη αυτής της προόδου;
                                       
                                    
                                          iii)
                                       
                                       
                                          Ποια είναι η πρόοδος σημειώθηκε για την επίτευξη επιτυχούς εφαρμογής του νομικού πλαισίου της οδηγίας για τις ελάχιστες απαιτήσεις (και τις μεταγενέστερες τροποποιήσεις της), και με ποιο τρόπο συνέβαλε το Ταμείο στην επίτευξη αυτής της προόδου;
                                       
                                    
                                          iv)
                                       
                                       
                                          Ποια είναι η πρόοδος που σημειώθηκε για την ενίσχυση της ικανότητας των κρατών μελών, την παρακολούθηση και την αξιολόγηση των οικείων πολιτικών και διαδικασιών ασύλου, και με ποιο τρόπο συνέβαλε το Ταμείο στην επίτευξη αυτής της προόδου;
                                       
                                    
                                          v)
                                       
                                       
                                          Ποια είναι η πρόοδος που σημειώθηκε για τη θέσπιση, την ανάπτυξη και την εφαρμογή των εθνικών προγραμμάτων και στρατηγικών στον τομέα της επανεγκατάστασης, καθώς και των διαφόρων άλλων προγραμμάτων εισδοχής για ανθρωπιστικούς λόγους, και με ποιον τρόπο συνέβαλε το Ταμείο στην επίτευξη αυτής της προόδου;
                                       
                                    
                        
                              β)
                           
                           
                              Με ποιον τρόπο συνέβαλε το Ταμείο στη στήριξη της νόμιμης μετανάστευσης προς τα κράτη μέλη σύμφωνα με τις οικονομικές και κοινωνικές τους ανάγκες, όπως οι ανάγκες της αγοράς εργασίας, διασφαλίζοντας ταυτόχρονα την ακεραιότητα των συστημάτων μετανάστευσης των κρατών μελών, καθώς και στην προώθηση της αποτελεσματικής ένταξης των υπηκόων τρίτων χωρών;
                              
                                          i)
                                       
                                       
                                          Ποια είναι η πρόοδος που σημειώθηκε για τη στήριξη της νόμιμης μετανάστευσης προς τα κράτη μέλη σύμφωνα με τις οικονομικές και κοινωνικές τους ανάγκες, όπως οι ανάγκες της αγοράς εργασίας, και με ποιον τρόπο συνέβαλε το Ταμείο στην επίτευξη αυτής της προόδου;
                                       
                                    
                                          ii)
                                       
                                       
                                          Ποια είναι η πρόοδος που σημειώθηκε για την προώθηση της αποτελεσματικής ένταξης των υπηκόων τρίτων χωρών, και με ποιο τρόπο συνέβαλε το Ταμείο στην επίτευξη αυτής της προόδου;
                                       
                                    
                                          iii)
                                       
                                       
                                          Ποια είναι η πρόοδος που έχει σημειωθεί όσον αφορά αφορά την υποστήριξη της συνεργασίας μεταξύ των κρατών μελών, με σκοπό τη διασφάλιση της ακεραιότητας των συστημάτων μετανάστευσης των κρατών μελών, και με ποιον τρόπο συνέβαλε το Ταμείο στην επίτευξη αυτής της προόδου;
                                       
                                    
                                          iv)
                                       
                                       
                                          Ποια είναι η πρόοδος που σημειώθηκε για τη δημιουργία ικανοτήτων όσον αφορά την ένταξη και τη νόμιμη μετανάστευση στο πλαίσιο των κρατών μελών, και με ποιο τρόπο συνέβαλε το Ταμείο στην επίτευξη αυτής της προόδου;
                                       
                                    
                        
                              γ)
                           
                           
                              Με ποιον τρόπο συνέβαλε το Ταμείο στην ενίσχυση δίκαιων και αποτελεσματικών στρατηγικών επιστροφής στα κράτη μέλη οι οποίες συμβάλλουν στην καταπολέμηση της παράνομης μετανάστευσης, με έμφαση στον βιώσιμο χαρακτήρα της επιστροφής και την αποτελεσματική επανεισδοχή στις χώρες καταγωγής και διέλευσης;
                              
                                          i)
                                       
                                       
                                          Ποια είναι η πρόοδος που σημειώθηκε για τη στήριξη των μέτρων που συνοδεύουν τις διαδικασίες επιστροφής, και με ποιο τρόπο συνέβαλε το Ταμείο στην επίτευξη αυτής της προόδου;
                                       
                                    
                                          ii)
                                       
                                       
                                          Ποια είναι η πρόοδος που σημειώθηκε για την αποτελεσματική εφαρμογή των μέτρων επιστροφής (οικειοθελών ή αναγκαστικών), και με ποιο τρόπο συνέβαλε το Ταμείο στην επίτευξη αυτής της προόδου;
                                       
                                    
                                          iii)
                                       
                                       
                                          Ποια είναι η πρόοδος που σημειώθηκε για την ενίσχυση της πρακτικής συνεργασίας μεταξύ των κρατών μελών και/ή με τις αρχές τρίτων χωρών σχετικά με τα μέτρα επιστροφής, και με ποιον τρόπο συνέβαλε το Ταμείο στην επίτευξη αυτής της προόδου;
                                       
                                    
                                          iv)
                                       
                                       
                                          Ποια είναι η πρόοδος που σημειώθηκε για τη δημιουργία ικανοτήτων όσον αφορά την επιστροφή, και με ποιον τρόπο συνέβαλε το Ταμείο στην επίτευξη αυτής της προόδου;
                                       
                                    
                        
                              δ)
                           
                           
                              Με ποιον τρόπο συνέβαλε το Ταμείο στην ενίσχυση της αλληλεγγύης και των κατανομή των ευθυνών μεταξύ των κρατών μελών, ιδίως έναντι των κρατών μελών που είναι περισσότερο εκτεθειμένα στις ροές μεταναστών και αιτούντων άσυλο, μεταξύ άλλων και μέσω της πρακτικής συνεργασίας;
                              
                                          i)
                                       
                                       
                                          Με ποιον τρόπο συνέβαλε το Ταμείο στη μεταφορά των αιτούντων άσυλο [μετεγκατάσταση σύμφωνα με τις αποφάσεις του Συμβουλίου (ΕΕ) 2015/1523 (1) και (ΕΕ) 2015/1601 (2)];
                                       
                                    
                                          ii)
                                       
                                       
                                          Με ποιον τρόπο συνέβαλε το Ταμείο στη μεταφορά δικαιούχων διεθνούς προστασίας μεταξύ των κρατών μελών;
                                       
                                    
                        
                              ε)
                           
                           
                              Με ποιον τρόπο συνέβαλε το Ταμείο στη στήριξη των κρατών μελών σε δεόντως αιτιολογημένες καταστάσεις έκτακτης ανάγκης που απαιτούν την ανάληψη επείγουσας δράσης;
                              
                                          i)
                                       
                                       
                                          Τι είδους δράσεις έκτακτης ανάγκης υλοποιήθηκαν;
                                       
                                    
                                          ii)
                                       
                                       
                                          Με ποιον τρόπο οι δράσεις έκτακτης ανάγκης που υλοποιήθηκαν στο πλαίσιο του Ταμείου συνέβαλαν στην αντιμετώπιση των επειγουσών αναγκών του κράτους μέλους;
                                       
                                    
                                          iii)
                                       
                                       
                                          Ποια είναι τα κυριότερα αποτελέσματα των δράσεων έκτακτης ανάγκης;
                                       
                                    
                        
            
         Αποδοτικότητα (Τα αποτελέσματα του Ταμείου επιτεύχθηκαν με εύλογο κόστος;)
         
      
      
               
                  2)
               
               
                  Κατά πόσον τα αποτελέσματα του Ταμείου επιτεύχθηκαν με εύλογο κόστος όσον αφορά τους χρησιμοποιούμενους χρηματοδοτικούς και ανθρώπινους πόρους; Ποια μέτρα τέθηκαν σε εφαρμογή για την πρόληψη, τον εντοπισμό, την αναφορά και την παρακολούθηση των περιπτώσεων απάτης και άλλων παρατυπιών και με ποια αποτελέσματα;
               
            
         Καταλληλότητα (Οι στόχοι των παρεμβάσεων που χρηματοδοτήθηκαν από το ΤΑΜΕ αντιστοιχούν στις πραγματικές ανάγκες;)
         
      
      
               
                  3)
               
               
                  Οι στόχοι που καθορίστηκαν από τα κράτη μέλη στο εθνικό πρόγραμμά τους ανταποκρίθηκαν στις ανάγκες που είχαν προσδιοριστεί; Οι στόχοι που καθορίζονται στο ετήσιο πρόγραμμα εργασίας (δράσεις της Ένωσης) ανταποκρίθηκαν στις πραγματικές ανάγκες; Οι στόχοι που καθορίστηκαν στο ετήσιο πρόγραμμα εργασίας (βοήθεια έκτακτης ανάγκης) κάλυψαν τις πραγματικές ανάγκες; Ποια μέτρα θέσπισε το κράτος μέλος για να ανταποκριθεί στις μεταβαλλόμενες ανάγκες;
               
            
         Συνοχή (Οι στόχοι που καθορίστηκαν στο εθνικό πρόγραμμα του Ταμείου ήταν συνεκτικοί με αυτούς που καθορίζονται σε άλλα προγράμματα τα οποία χρηματοδοτούνται από πόρους της ΕΕ και εφαρμόζονται σε παρόμοιους τομείς εργασίας; Η συνοχή εξασφαλίστηκε και κατά την υλοποίηση του Ταμείου;)
         
      
      
               
                  4)
               
               
                  Διενεργήθηκε αξιολόγηση άλλων παρεμβάσεων με παρόμοιους στόχους και ελήφθη υπόψη η αξιολόγηση αυτή στο στάδιο του προγραμματισμού; Θεσπίστηκαν μηχανισμοί συντονισμού μεταξύ του Ταμείου και άλλων παρεμβάσεων με παρόμοιους στόχους για την περίοδο εφαρμογής; Οι δράσεις που εφαρμόστηκαν μέσω του Ταμείου ήταν συνεκτικές και χωρίς αντιφάσεις σε σχέση με άλλες παρεμβάσεις που είχαν παρόμοιους στόχους;
               
            
         Συμπληρωματικότητα (Οι στόχοι που καθορίζονται στο εθνικό πρόγραμμα και οι αντίστοιχες δράσεις που εφαρμόστηκαν ήταν συμπληρωματικά εκείνων που καθορίζονται στο πλαίσιο άλλων πολιτικών, ιδίως εκείνων που επιδιώκει το κράτος μέλος;)
      
      
               
                  5)
               
               
                  Πραγματοποιήθηκε αξιολόγηση άλλων παρεμβάσεων με συμπληρωματικούς στόχους και ελήφθη υπόψη η αξιολόγηση αυτή στο στάδιο του προγραμματισμού; Θεσπίστηκαν μηχανισμοί συντονισμού μεταξύ του ΤΕΑ και άλλων παρεμβάσεων με παρόμοιους στόχους για να εξασφαλιστεί η συμπληρωματικότητά τους για την περίοδο εφαρμογής; Δημιουργήθηκαν μηχανισμοί με σκοπό να αποτραπεί η αλληλεπικάλυψη των μέσων χρηματοδοτικής στήριξης;
               
            
         Προστιθέμενη αξία της ΕΕ (Προέκυψε προστιθέμενη αξία από τη στήριξη της ΕΕ;)
      
      
               
                  6)
               
               
                  Ποια είναι τα κύρια είδη προστιθέμενης αξίας που προκύπτουν από τη στήριξη του Ταμείου (όγκος, πεδίο εφαρμογής, ρόλος, διαδικασία); Το κράτος μέλος θα είχε εκτελέσει τις δράσεις που απαιτούνται για την εφαρμογή των πολιτικών της ΕΕ στους τομείς του Ταμείου χωρίς τη χρηματοδοτική στήριξη του τελευταίου; Ποιες θα ήταν οι πιθανότερες συνέπειες από τη διακοπή της στήριξης του Ταμείου; Σε ποιον βαθμό οι δράσεις που είχαν τη στήριξη του Ταμείου οδήγησαν σε όφελος στο επίπεδο της Ένωσης;
               
            
         Βιωσιμότητα (Τα θετικά αποτελέσματα των έργων που στηρίχθηκαν από το Ταμείο είναι πιθανόν να διαρκέσουν μετά τη λήξη της στήριξης από το Ταμείο;)
         
      
      
               
                  7)
               
               
                  Ποια είναι τα κύρια μέτρα που υιοθετήθηκαν από το κράτος μέλος για να διασφαλιστεί η βιωσιμότητα των αποτελεσμάτων των έργων που υλοποιήθηκαν με τη στήριξη του Ταμείου (τόσο στο στάδιο του προγραμματισμού όσο και της υλοποίησης); Δημιουργήθηκαν μηχανισμοί για να διασφαλιστεί ο έλεγχος της βιωσιμότητας στο στάδιο του προγραμματισμού και της υλοποίησης; Σε ποιον βαθμό αναμένεται να συνεχιστούν και μετέπειτα τα αποτελέσματα/οφέλη των δράσεων που στήριξε το Ταμείο;
               
            
         Απλούστευση και μείωση του διοικητικού φόρτου (Απλουστεύτηκαν οι διαδικασίες διαχείρισης του Ταμείου και μειώθηκε ο διοικητικός φόρτος για τους δικαιούχους του;)
         
      
      
               
                  8)
               
               
                  Οι καινοτόμες διαδικασίες που καθιέρωσε το Ταμείο (απλουστευμένες επιλογές κόστους, πολυετής προγραμματισμός, εθνικοί κανόνες επιλεξιμότητας, πληρέστερα εθνικά προγράμματα με μεγαλύτερη ευελιξία) οδήγησαν σε απλούστευση για τους δικαιούχους του Ταμείου;
               
            
         (1)  Απόφαση (ΕΕ) 2015/1523 του Συμβουλίου, της 14ης Σεπτεμβρίου 2015, για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας (ΕΕ L 239 της 15.9.2015, σ. 146).
      
         (2)  Απόφαση (ΕΕ) 2015/1601 του Συμβουλίου, της 22ας Σεπτεμβρίου 2015, για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας (ΕΕ L 248 της 24.9.2015, σ. 80).
   
   
      ΠΑΡΑΡΤΗΜΑ II
      
         Κατάλογος ερωτημάτων αξιολόγησης για τις εκθέσεις αξιολόγησης των κρατών μελών και της Επιτροπής, σχετικά με το Ταμείο Εσωτερικής Ασφάλειας, σύμφωνα με τα άρθρα 56 και 57 του κανονισμού (ΕΕ) αριθ. 514/2014
      
      
         Αποτελεσματικότητα
      
      
               
                  1)
               
               
                  Πώς συνέβαλε το Ταμείο Εσωτερικής Ασφάλειας (εφεξής «το Ταμείο») στην επίτευξη του γενικού στόχου που ορίζεται στον κανονισμό (EE) αριθ. 515/2014;
                  
                              α)
                           
                           
                              Πώς συνέβαλε το Ταμείο στην επίτευξη των ακόλουθων ειδικών στόχων:
                              
                                           
                                       
                                       
                                          στήριξη κοινής πολιτικής θεωρήσεων για τη διευκόλυνση των νόμιμων ταξιδιών·
                                       
                                    
                                           
                                       
                                       
                                          παροχή υψηλής ποιότητας υπηρεσιών στους αιτούντες θεώρηση διαβατηρίου·
                                       
                                    
                                           
                                       
                                       
                                          διασφάλιση ίσης μεταχείρισης των υπηκόων τρίτων χωρών· και
                                       
                                    
                                           
                                       
                                       
                                          αντιμετώπιση της παράνομης μετανάστευσης;
                                          
                                                      i)
                                                   
                                                   
                                                      Ποια είναι η πρόοδος που σημειώθηκε για την προώθηση της ανάπτυξης και της εφαρμογής της κοινής πολιτικής θεωρήσεων με σκοπό τη διευκόλυνση των νόμιμων ταξιδιών, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      ii)
                                                   
                                                   
                                                      Ποια είναι η πρόοδος που σημειώθηκε για τη διασφάλιση καλύτερης προξενικής κάλυψης και εναρμονισμένων πρακτικών στον τομέα της έκδοσης θεωρήσεων μεταξύ των κρατών μελών, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      iii)
                                                   
                                                   
                                                      Ποια είναι η πρόοδος που σημειώθηκε για τη διασφάλιση της εφαρμογής του κεκτημένου της Ένωσης στον τομέα των θεωρήσεων, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      iv)
                                                   
                                                   
                                                      Ποια είναι η πρόοδος που σημειώθηκε όσον αφορά τη συμβολή των κρατών μελών στην ενίσχυση της συνεργασίας μεταξύ των κρατών μελών που αναπτύσσουν δραστηριότητες σε τρίτες χώρες σε σχέση με τις ροές υπηκόων τρίτων χωρών προς το έδαφος των κρατών μελών, συμπεριλαμβανομένης της πρόληψης και αντιμετώπισης της παράνομης μετανάστευσης, καθώς και της συνεργασίας με τρίτες χώρες, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      v)
                                                   
                                                   
                                                      Ποια είναι η πρόοδος που σημειώθηκε για τη στήριξη της κοινής πολιτικής θεωρήσεων μέσω της δημιουργίας και λειτουργίας των συστημάτων ΤΠ, καθώς και των επικοινωνιακών υποδομών και του σχετικού εξοπλισμού τους, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      vi)
                                                   
                                                   
                                                      Με ποιον τρόπο συνέβαλε η λειτουργική ενίσχυση που προβλέπεται στο άρθρο 10 του κανονισμού (ΕΕ) αριθ. 515/2014 στην επίτευξη του ειδικού στόχου για την κοινή πολιτική θεωρήσεων;
                                                   
                                                
                                    
                        
                              β)
                           
                           
                              Με ποιον τρόπο συνέβαλε το Ταμείο στην επίτευξη των ακόλουθων ειδικών στόχων:
                              
                                           
                                       
                                       
                                          Στήριξη της ολοκληρωμένης διαχείρισης των συνόρων, μεταξύ άλλων με την περαιτέρω προώθηση της εναρμόνισης των μέτρων που συνδέονται με τη διαχείριση των συνόρων σύμφωνα με τα κοινά πρότυπα της Ένωσης, καθώς και με την ανταλλαγή πληροφοριών μεταξύ των κρατών μελών και μεταξύ των κρατών μελών και του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης;
                                       
                                    
                                           
                                       
                                       
                                          Διασφάλιση, αφενός, ομοιόμορφου και υψηλού επιπέδου ελέγχου και προστασίας των εξωτερικών συνόρων, μέσω και της αντιμετώπισης της παράνομης μετανάστευσης και, αφετέρου, της ομαλής διέλευσης των εξωτερικών συνόρων, σύμφωνα με το κεκτημένο του Σένγκεν, διασφαλίζοντας παράλληλα στα άτομα που χρήζουν διεθνούς προστασίας πρόσβαση σε αυτή, σύμφωνα με τις υποχρεώσεις που υπέχουν τα κράτη μέλη στον τομέα των ανθρωπίνων δικαιωμάτων, συμπεριλαμβανομένης της αρχής της μη επαναπροώθησης;
                                          
                                                      i)
                                                   
                                                   
                                                      Ποια είναι η πρόοδος που σημειώθηκε για την προώθηση της ανάπτυξης, της εφαρμογής και της τήρησης πολιτικών προκειμένου να διασφαλιστεί η απουσία κάθε ελέγχου σε άτομα κατά τη διέλευση των εσωτερικών συνόρων και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      ii)
                                                   
                                                   
                                                      Ποια είναι η πρόοδος που σημειώθηκε για τον έλεγχο ατόμων και την αποτελεσματική παρακολούθηση της διέλευσης των εξωτερικών συνόρων και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      iii)
                                                   
                                                   
                                                      Ποια είναι η πρόοδος που σημειώθηκε για τη σταδιακή θέσπιση ολοκληρωμένου συστήματος διαχείρισης των εξωτερικών συνόρων, με βάση την αλληλεγγύη και την ευθύνη, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      iv)
                                                   
                                                   
                                                      Ποια είναι η πρόοδος που σημειώθηκε για τη διασφάλιση της εφαρμογής του κεκτημένου της Ένωσης στον τομέα της διαχείρισης των συνόρων, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      v)
                                                   
                                                   
                                                      Ποια είναι η πρόοδος που σημειώθηκε για να βελτιωθεί η επίγνωση της κατάστασης στα εξωτερικά σύνορα και να ενισχυθούν οι ικανότητες αντίδρασης των κρατών μελών, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      vi)
                                                   
                                                   
                                                      Ποια είναι η πρόοδος που σημειώθηκε για τη δημιουργία και τη λειτουργία των συστημάτων ΤΠ, των επικοινωνιακών υποδομών και του σχετικού εξοπλισμού τους για τη στήριξη των συνοριακών ελέγχων και την επιτήρηση των συνόρων στα εξωτερικά σύνορα, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      vii)
                                                   
                                                   
                                                      Ποια είναι η πρόοδος που σημειώθηκε για τη στήριξη των υπηρεσιών στα κράτη μέλη σε δεόντως αιτιολογημένες καταστάσεις έκτακτης ανάγκης που απαιτούν επείγουσες δράσεις στα εξωτερικά σύνορα, και με ποιον τρόπο συνέβαλε η βοήθεια έκτακτης ανάγκης στην επίτευξη αυτής της προόδου; Τι είδους δράσεις έκτακτης ανάγκης υλοποιήθηκαν; Με ποιον τρόπο οι δράσεις έκτακτης ανάγκης που υλοποιήθηκαν στο πλαίσιο του Ταμείου συνέβαλαν στην αντιμετώπιση των επειγουσών αναγκών του κράτους μέλους; Ποια ήταν τα κύρια αποτελέσματα των δράσεων έκτακτης ανάγκης;
                                                   
                                                
                                                      viii)
                                                   
                                                   
                                                      Με ποιον τρόπο συνέβαλε η λειτουργική ενίσχυση που προβλέπεται στο άρθρο 10 του κανονισμού (ΕΕ) αριθ. 515/2014 στην επίτευξη του ειδικού στόχου για τη διαχείριση των συνόρων;
                                                   
                                                
                                    
                        
            
               
                  2)
               
               
                  Με ποιον τρόπο συνέβαλε το Ταμείο στην επίτευξη του γενικού στόχου που ορίζεται στον κανονισμό (ΕΕ) αριθ. 513/2014;
                  
                              α)
                           
                           
                              Με ποιον τρόπο συνέβαλε το Ταμείο στην επίτευξη των ακόλουθων ειδικών στόχων:
                              
                                           
                                       
                                       
                                          Πρόληψη του διασυνοριακού, σοβαρού και οργανωμένου εγκλήματος, συμπεριλαμβανομένης της τρομοκρατίας;
                                       
                                    
                                           
                                       
                                       
                                          Ενίσχυση του συντονισμού και της συνεργασίας μεταξύ των αρχών επιβολής του νόμου και άλλων εθνικών αρχών των κρατών μελών, μεταξύ άλλων με την Ευρωπόλ ή άλλα αρμόδια όργανα της Ένωσης, και με τις οικείες τρίτες χώρες και διεθνείς οργανισμούς;
                                          
                                                      i)
                                                   
                                                   
                                                      Ποια είναι η πρόοδος που σημειώθηκε για την επίτευξη των αναμενόμενων αποτελεσμάτων όσον αφορά την ενίσχυση της ικανότητας των κρατών μελών για την καταπολέμηση του διασυνοριακού, σοβαρού και οργανωμένου εγκλήματος, συμπεριλαμβανομένης της τρομοκρατίας, καθώς και την ενίσχυση της αμοιβαίας συνεργασίας τους στον εν λόγω τομέα, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      ii)
                                                   
                                                   
                                                      Ποια είναι η πρόοδος που σημειώθηκε για την ανάπτυξη του διοικητικού και επιχειρησιακού συντονισμού και της συνεργασίας μεταξύ των δημόσιων αρχών των κρατών μελών, της Ευρωπόλ ή άλλων σχετικών οργάνων της Ένωσης και, κατά περίπτωση, με τρίτες χώρες και διεθνείς οργανισμούς, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      iii)
                                                   
                                                   
                                                      Ποια είναι η πρόοδος που σημειώθηκε για την ανάπτυξη προγραμμάτων κατάρτισης, ιδίως όσον αφορά τις τεχνικές και επαγγελματικές δεξιότητες και τη γνώση των υποχρεώσεων στον τομέα των ανθρωπίνων δικαιωμάτων και των θεμελιωδών ελευθεριών, για την εφαρμογή των πολιτικών της ΕΕ σε θέματα κατάρτισης, συμπεριλαμβανομένων προγραμμάτων ανταλλαγής ειδικά αφιερωμένων στην εφαρμογή του ενωσιακού δικαίου, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                                      iv)
                                                   
                                                   
                                                      Ποια είναι η πρόοδος που σημειώθηκε για τη θέσπιση μέτρων, μηχανισμών προστασίας και βέλτιστων πρακτικών για τον εντοπισμό και τη στήριξη μαρτύρων και θυμάτων εγκλημάτων, συμπεριλαμβανομένων των θυμάτων τρομοκρατίας, και με ποιον τρόπο συνέβαλε το Ταμείο στην επίτευξη αυτής της προόδου;
                                                   
                                                
                                    
                        
                              β)
                           
                           
                              Με ποιον τρόπο συνέβαλε το Ταμείο στη βελτίωση της ικανότητας των κρατών μελών να διαχειρίζονται αποτελεσματικά κινδύνους που συνδέονται με την ασφάλεια και τις κρίσεις, καθώς και να προστατεύουν τον πληθυσμό και την υποδομή ζωτικής σημασίας από τρομοκρατικές επιθέσεις και άλλα περιστατικά που άπτονται της ασφάλειας;
                              
                                          i)
                                       
                                       
                                          Ποια είναι η πρόοδος που σημειώθηκε για την ενίσχυση των διοικητικών και επιχειρησιακών ικανοτήτων των κρατών μελών στον τομέα της προστασίας των υποδομών ζωτικής σημασίας σε όλους τους τομείς οικονομικής δραστηριότητας, μεταξύ άλλων μέσω συμπράξεων δημόσιου και ιδιωτικού τομέα και τη βελτίωση του συντονισμού, της συνεργασίας, της ανταλλαγής και της διάδοσης τεχνογνωσίας και πείρας στο εσωτερικό της Ένωσης και με τις τρίτες ενδιαφερόμενες χώρες, και με ποιον τρόπο συνέβαλε το Ταμείο στην επίτευξη αυτής της προόδου;
                                       
                                    
                                          ii)
                                       
                                       
                                          Ποια είναι η πρόοδος που σημειώθηκε για τη δημιουργία ασφαλών συνδέσμων και αποτελεσματικού συντονισμού μεταξύ των υφιστάμενων τομεακών φορέων που υφίστανται σε ενωσιακό και εθνικό επίπεδο στον τομέα της έγκαιρης προειδοποίησης και της συνεργασίας σε περίπτωση κρίσης, και με ποιον τρόπο συνέβαλε το Ταμείο στην επίτευξη αυτής της προόδου;
                                       
                                    
                                          iii)
                                       
                                       
                                          Ποια είναι η πρόοδος που σημειώθηκε για τη βελτίωση των διοικητικών και επιχειρησιακών ικανοτήτων των κρατών μελών και της Ένωσης να πραγματοποιούν διεξοδικές αξιολογήσεις απειλών και κινδύνων, και με ποιον τρόπο συνέβαλε το Ταμείο στην επίτευξη αυτής της προόδου;
                                       
                                    
                        
            
         Αποδοτικότητα (Τα αποτελέσματα του Ταμείου επιτεύχθηκαν με εύλογο κόστος;)
         
      
      
               
                  3)
               
               
                  Κατά πόσον τα αναμενόμενα αποτελέσματα του Ταμείου επιτεύχθηκαν με εύλογο κόστος όσον αφορά τους χρησιμοποιούμενους χρηματοδοτικούς και ανθρώπινους πόρους; Ποια μέτρα τέθηκαν σε εφαρμογή για την πρόληψη, τον εντοπισμό, την αναφορά και την παρακολούθηση των περιπτώσεων απάτης και άλλων παρατυπιών και με ποια αποτελέσματα;
               
            
         Καταλληλότητα (Οι στόχοι των παρεμβάσεων που χρηματοδοτήθηκαν από το Ταμείο αντιστοιχούσαν στις πραγματικές ανάγκες;)
         
      
      
               
                  4)
               
               
                  Οι στόχοι που καθορίζονται από το κράτος μέλος στο εθνικό πρόγραμμά του ανταποκρίθηκαν στις ανάγκες που είχαν προσδιοριστεί; Οι στόχοι που καθορίζονται στο ετήσιο πρόγραμμα εργασίας (δράσεις της Ένωσης) ανταποκρίθηκαν στις πραγματικές ανάγκες; Οι στόχοι που καθορίζονται στο ετήσιο πρόγραμμα εργασίας (βοήθεια έκτακτης ανάγκης) ανταποκρίθηκαν στις πραγματικές ανάγκες; Ποια μέτρα θέσπισε το κράτος μέλος για να ανταποκριθεί στις μεταβαλλόμενες ανάγκες;
               
            
         Συνοχή (Οι στόχοι που καθορίστηκαν στο εθνικό πρόγραμμα του Ταμείου ήταν συνεκτικοί με εκείνους που καθορίζονται σε άλλα προγράμματα τα οποία χρηματοδοτούνται από πόρους της ΕΕ και εφαρμόζονται σε παρόμοιους τομείς εργασίας; Η συνοχή διασφαλίστηκε και κατά την εφαρμογή των δράσεων του Ταμείου;)
         
      
      
               
                  5)
               
               
                  Πραγματοποιήθηκε αξιολόγηση άλλων παρεμβάσεων με παρόμοιους στόχους και ελήφθη υπόψη η αξιολόγηση αυτή στο στάδιο του προγραμματισμού; Θεσπίστηκαν μηχανισμοί συντονισμού μεταξύ του Ταμείου και άλλων παρεμβάσεων με παρόμοιους στόχους για την περίοδο εφαρμογής; Οι δράσεις που εφαρμόστηκαν μέσω του Ταμείου ήταν συνεκτικές και χωρίς αντιφάσεις σε σχέση με άλλες παρεμβάσεις που είχαν παρόμοιους στόχους;
               
            
         Συμπληρωματικότητα (Οι στόχοι που καθορίζονται στο εθνικό πρόγραμμα και οι αντίστοιχες δράσεις που εφαρμόστηκαν ήταν συμπληρωματικά εκείνων που ορίζονται στο πλαίσιο άλλων πολιτικών, ιδιαίτερα εκείνων που επιδιώκονται από το κράτος μέλος;)
      
      
               
                  6)
               
               
                  Πραγματοποιήθηκε αξιολόγηση άλλων παρεμβάσεων με συμπληρωματικούς στόχους και ελήφθη υπόψη η αξιολόγηση αυτή στο στάδιο του προγραμματισμού; Θεσπίστηκαν μηχανισμοί συντονισμού μεταξύ του Ταμείου και άλλων παρεμβάσεων με παρόμοιους στόχους για την περίοδο εφαρμογής, ώστε να εξασφαλιστεί η συμπληρωματικότητά τους κατά την περίοδο εφαρμογής; Δημιουργήθηκαν μηχανισμοί με σκοπό να αποτραπεί η αλληλεπικάλυψη των μέσων χρηματοδοτικής στήριξης;
               
            
         Προστιθέμενη αξία της ΕΕ (Προέκυψε προστιθέμενη αξία από τη στήριξη της ΕΕ;)
      
      
               
                  7)
               
               
                  Ποια είναι τα κύρια είδη προστιθέμενης αξίας που προκύπτουν από τη στήριξη του Ταμείου (όγκος, πεδίο εφαρμογής, ρόλος, διαδικασία); Το κράτος μέλος θα είχε εκτελέσει τις δράσεις που απαιτούνται για την εφαρμογή των πολιτικών της ΕΕ στους τομείς που στηρίζει το Ταμείο χωρίς τη χρηματοδοτική στήριξη του τελευταίου; Ποιες θα ήταν οι πιθανότερες συνέπειες από τη διακοπή της στήριξης του Ταμείου; Σε ποιον βαθμό οι δράσεις που είχαν τη στήριξη του Ταμείου οδήγησαν σε όφελος στο επίπεδο της Ένωσης; Ποια ήταν η προστιθέμενη αξία της λειτουργικής ενίσχυσης;
               
            
         Βιωσιμότητα (Τα θετικά αποτελέσματα των έργων που στηρίχθηκαν από το Ταμείο είναι πιθανόν να διαρκέσουν μετά τη λήξη της στήριξης από το Ταμείο;)
         
      
      
               
                  8)
               
               
                  Ποια ήταν τα κύρια μέτρα που υιοθετήθηκα από το κράτος μέλος για να εξασφαλιστεί η βιωσιμότητα των αποτελεσμάτων των έργων που υλοποιήθηκαν με τη στήριξη του Ταμείου (τόσο στο στάδιο του προγραμματισμού όσο και της υλοποίησης); Δημιουργήθηκαν μηχανισμοί για να διασφαλιστεί ο έλεγχος της βιωσιμότητας στο στάδιο του προγραμματισμού και της υλοποίησης; Σε ποιον βαθμό αναμένεται να συνεχιστούν και μετέπειτα τα αποτελέσματα/οφέλη των δράσεων που στήριξε το Ταμείο; Ποια μέτρα ελήφθησαν για να διασφαλισθεί η συνέχεια των δραστηριοτήτων που διεξήχθησαν χάρη στη λειτουργική ενίσχυση;
               
            
         Απλούστευση και μείωση του διοικητικού φόρτου (Απλουστεύτηκαν οι διαδικασίες διαχείρισης του Ταμείου και μειώθηκε ο διοικητικός φόρτος για τους δικαιούχους του;)
         
      
      
               
                  9)
               
               
                  Οι καινοτόμες διαδικασίες που καθιέρωσε το Ταμείο (απλουστευμένες επιλογές κόστους, πολυετής προγραμματισμός, εθνικοί κανόνες επιλεξιμότητας, πληρέστερα εθνικά προγράμματα με μεγαλύτερη ευελιξία, λειτουργική ενίσχυση και ειδικό καθεστώς διέλευσης υπέρ της Λιθουανίας) οδήγησαν σε απλούστευση για τους δικαιούχους του Ταμείου;
               
            
   
      ΠΑΡΑΡΤΗΜΑ III
      
         Κατάλογος δεικτών κοινών αποτελεσμάτων και επιπτώσεων για τις εκθέσεις αξιολόγησης των κρατών μελών και της Επιτροπής, σύμφωνα με τα άρθρα 56 και 57 του κανονισμού (ΕΕ) αριθ. 514/2014
      
      
         Δείκτες για την αξιολόγηση των ειδικών στόχων του κανονισμού (ΕΕ) αριθ. 516/2014
      
      1.   Δείκτες ανά ειδικούς στόχους
      
                  α)
               
               
                  Ενίσχυση και ανάπτυξη όλων των πτυχών του Κοινού Ευρωπαϊκού Συστήματος Ασύλου, συμπεριλαμβανομένης της εξωτερικής του διάστασης:
                  
                              i)
                           
                           
                              αριθμός θέσεων που έχουν προσαρμοστεί για την υποδοχή ασυνόδευτων ανηλίκων με τη στήριξη του Ταμείου Ασύλου, Μετανάστευσης και Ένταξης (εφεξής «το Ταμείου») σε σχέση με τον συνολικό αριθμό θέσεων που έχουν προσαρμοστεί για την υποδοχή ασυνόδευτων ανηλίκων·
                           
                        
                              ii)
                           
                           
                              αριθμός των πρωτοβάθμιων υποθέσεων που εκκρεμούν, ανάλογα με τη διάρκεια·
                           
                        
                              iii)
                           
                           
                              ποσοστό οριστικών θετικών αποφάσεων στο στάδιο της έφεσης·
                           
                        
                              iv)
                           
                           
                              αριθμός ατόμων στο σύστημα υποδοχής (κατάσταση στο τέλος της περιόδου υποβολής εκθέσεων)
                           
                        
                              v)
                           
                           
                              αριθμός ατόμων στο σύστημα υποδοχής σε σχέση με τον αριθμό των αιτούντων άσυλο·
                           
                        
                              vi)
                           
                           
                              αριθμός θέσεων στέγασης που έχουν προσαρμοστεί για τους ασυνόδευτους ανηλίκους σε σχέση με τον αριθμό των ασυνόδευτων ανηλίκων·
                           
                        
                              vii)
                           
                           
                              σύγκλιση των ποσοστών αναγνώρισης σε πρώτο/τελευταίο βαθμό στα κράτη μέλη για τους αιτούντες άσυλο που προέρχονται από την ίδια τρίτη χώρα.
                           
                        
            
                  β)
               
               
                  Στήριξη της νόμιμης μετανάστευσης προς τα κράτη μέλη σύμφωνα με τις οικονομικές και κοινωνικές τους ανάγκες, όπως οι ανάγκες της αγοράς εργασίας, με παράλληλη διασφάλιση της ακεραιότητας των συστημάτων μετανάστευσης των κρατών μελών, και προώθηση της αποτελεσματικής ένταξης των υπηκόων τρίτων χωρών:
                  
                              i)
                           
                           
                              ποσοστό υπηκόων τρίτων χωρών στους οποίους έχει χορηγηθεί καθεστώς επί μακρόν διαμένοντος σε σχέση με το σύνολο των υπηκόων τρίτων χωρών·
                           
                        
                              ii)
                           
                           
                              ποσοστό απασχόλησης: απόκλιση μεταξύ υπηκόων τρίτων χωρών και υπηκόων της χώρας υποδοχής·
                           
                        
                              iii)
                           
                           
                              ποσοστό ανεργίας: απόκλιση μεταξύ υπηκόων τρίτων χωρών και υπηκόων της χώρας υποδοχής·
                           
                        
                              iv)
                           
                           
                              ποσοστό συμμετοχής στην αγορά εργασίας: απόκλιση μεταξύ υπηκόων τρίτων χωρών και υπηκόων της χώρας υποδοχής·
                           
                        
                              v)
                           
                           
                              ποσοστό ατόμων που εγκαταλείπουν πρόωρα την εκπαίδευση και την κατάρτιση: απόκλιση μεταξύ υπηκόων τρίτων χωρών και υπηκόων της χώρας υποδοχής·
                           
                        
                              vi)
                           
                           
                              ποσοστό ατόμων ηλικίας 30 έως 34 ετών με πτυχίο τριτοβάθμιας εκπαίδευσης: απόκλιση μεταξύ υπηκόων τρίτων χωρών και υπηκόων της χώρας υποδοχής·
                           
                        
                              vii)
                           
                           
                              ποσοστό πληθυσμού που διατρέχει κίνδυνο κοινωνικής ένδειας ή κοινωνικού αποκλεισμού: απόκλιση μεταξύ υπηκόων τρίτων χωρών και υπηκόων της χώρας υποδοχής.
                           
                        
            
                  γ)
               
               
                  Ενίσχυση δίκαιων και αποτελεσματικών στρατηγικών επιστροφής στα κράτη μέλη οι οποίες στηρίζουν την καταπολέμηση της παράνομης μετανάστευσης, με έμφαση στον βιώσιμο χαρακτήρα της επιστροφής και την αποτελεσματική επανεισδοχή στις χώρες καταγωγής και διέλευσης:
                  
                              i)
                           
                           
                              αριθμός απομακρύνσεων που στήριξε το Ταμείο, σε σχέση με τον συνολικό αριθμό επιστροφών έπειτα από διαταγή εγκατάλειψης της επικράτειας·
                           
                        
                              ii)
                           
                           
                              αριθμός ατόμων που επέστρεψαν στο πλαίσιο του κοινών επιχειρήσεων επιστροφής που στηρίζει το Ταμείο σε σχέση με τον συνολικό αριθμό επιστροφών που στήριξε το Ταμείο·
                           
                        
                              iii)
                           
                           
                              αριθμός επιστρεφόντων που έλαβαν συνδρομή για την ένταξη πριν από ή μετά την επιστροφή η οποία συγχρηματοδοτήθηκε από το Ταμείο, σε σχέση με τον συνολικό αριθμό οικειοθελών επιστροφών που στήριξε το Ταμείο·
                           
                        
                              iv)
                           
                           
                              αριθμός θέσεων σε κέντρα κράτησης τα οποία δημιουργήθηκαν/ανακαινίστηκαν με τη στήριξη του Ταμείου, σε σχέση με τον συνολικό αριθμό θέσεων σε κέντρα κράτησης·
                           
                        
                              v)
                           
                           
                              αριθμός επιστροφών έπειτα από διαταγή εγκατάλειψης της επικράτειας σε σχέση με τον αριθμό υπηκόων τρίτων χωρών για τους οποίους εκδόθηκε διαταγή εγκατάλειψης της επικράτειας·
                           
                        
                              vi)
                           
                           
                              αποφάσεις επιστροφής που εκδόθηκαν για αιτούντες άσυλο των οποίων η αίτηση απορρίφθηκε·
                           
                        
                              vii)
                           
                           
                              πραγματικές επιστροφές αιτούντων άσυλο των οποίων η αίτηση απορρίφθηκε.
                           
                        
            2.   Δείκτες σχετικά με την αποδοτικότητα, την προστιθέμενη αξία και τη βιωσιμότητα, σύμφωνα με τον κανονισμό (ΕΕ) αριθ. 514/2014
      
                  δ)
               
               
                  Για τη μέτρηση και την αξιολόγηση της αποδοτικότητας, της προστιθέμενης αξίας και της βιωσιμότητας:
                  
                              i)
                           
                           
                              αριθμός σε ισοδύναμο πλήρους απασχόλησης στο πλαίσιο της υπεύθυνης αρχής, της εντεταλμένης αρχής και της αρχής ελέγχου που εργάζονται για την υλοποίηση του ΤΑΜΕ και αμείβονται από την τεχνική βοήθεια ή από τους εθνικούς προϋπολογισμούς σε σχέση με τον αριθμό των έργων που εκτελούνται και το ύψος των κονδυλίων που δηλώθηκαν για το οικονομικό έτος·
                           
                        
                              ii)
                           
                           
                              τεχνική βοήθεια συν το διοικητικό (έμμεσο) κόστος των έργων σε σχέση με το ύψος των κονδυλίων που δηλώθηκαν για το οικονομικό έτος·
                           
                        
                              iii)
                           
                           
                              ποσοστό απορρόφησης του Ταμείου.
                           
                        
            
   
      ΠΑΡΑΡΤΗΜΑ IV
      
         Κατάλογος κοινών δεικτών αποτελεσμάτων και επιπτώσεων για τις εκθέσεις αξιολόγησης που υποβάλλονται από τα κράτη μέλη και την Επιτροπή, σύμφωνα με τα άρθρα 56 και 57 του κανονισμού (ΕΕ) αριθ. 514/2014
      
      
         Δείκτες για την αξιολόγηση των ειδικών στόχων του κανονισμού (ΕΕ) αριθ. 513/2014 για τη θέσπιση, στο πλαίσιο του Ταμείου Εσωτερικής Ασφάλειας, του μέσου για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων, καθώς και του κανονισμού (ΕΕ) αριθ. 515/2014 για τη θέσπιση, στο πλαίσιο του Ταμείου Εσωτερικής Ασφάλειας, του μέσου χρηματοδοτικής στήριξης στον τομέα των εξωτερικών συνόρων και των θεωρήσεων
      
      1.   Δείκτες ανά ειδικούς στόχους
      
                  α)
               
               
                  Στήριξη κοινής πολιτικής θεωρήσεων για τη διευκόλυνση των νόμιμων ταξιδιών, την παροχή υψηλής ποιότητας υπηρεσιών στους αιτούντες θεώρηση διαβατηρίου, τη διασφάλιση ίσης μεταχείρισης των υπηκόων τρίτων χωρών και την αντιμετώπιση της παράνομης μετανάστευσης:
                  
                              i)
                           
                           
                              αριθμός αποστολών για αξιολογήσεις Σένγκεν στον τομέα των θεωρήσεων που πραγματοποιήθηκαν με τη στήριξη του Ταμείου Εσωτερικής Ασφάλειας (εφεξής «το Ταμείο»)·
                           
                        
                              ii)
                           
                           
                              αριθμός συστάσεων έπειτα από αξιολογήσεις Σένγκεν στον τομέα των θεωρήσεων που διεξήχθησαν με τη στήριξη του Ταμείου, σε σχέση με τον συνολικό αριθμό των συστάσεων που εκδόθηκαν·
                           
                        
                              iii)
                           
                           
                              αριθμός ατόμων που χρησιμοποιούν ψευδή ταξιδιωτικά έγγραφα τα οποία ανιχνεύονται σε προξενεία με τη στήριξη του Ταμείου·
                           
                        
                              iv)
                           
                           
                              αριθμός αιτούντων θεώρηση που πρέπει να υποβάλουν αίτηση για θεώρηση Σένγκεν εκτός της χώρας διαμονής τους·
                           
                        
                              v)
                           
                           
                              αριθμός χωρών, στον κόσμο, των οποίων οι υπήκοοι υπόκεινται σε υποχρέωση θεώρησης, στις οποίες ο αριθμός των κρατών μελών που διαθέτουν παρουσία ή εκπροσωπούνται έχει αυξηθεί.
                           
                        
            
                  β)
               
               
                  Στήριξη της ολοκληρωμένης διαχείρισης των συνόρων, μεταξύ άλλων με την περαιτέρω προώθηση της εναρμόνισης των μέτρων που συνδέονται με τη διαχείριση των συνόρων σύμφωνα με τα κοινά πρότυπα της Ένωσης και μέσω της ανταλλαγής πληροφοριών μεταξύ των κρατών μελών, καθώς και μεταξύ των κρατών μελών και του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης («Frontex»), για να διασφαλιστεί, αφενός, ομοιόμορφο και υψηλό επίπεδο ελέγχου και προστασίας των εξωτερικών συνόρων, μέσω και της αντιμετώπισης της παράνομης μετανάστευσης και, αφετέρου, η ομαλή διέλευση των εξωτερικών συνόρων, σύμφωνα με το κεκτημένο του Σένγκεν, διασφαλίζοντας παράλληλα στα άτομα που χρήζουν διεθνούς προστασίας πρόσβαση σε αυτή, σύμφωνα με τις υποχρεώσεις που υπέχουν τα κράτη μέλη στον τομέα των ανθρωπίνων δικαιωμάτων, συμπεριλαμβανομένης της αρχής της μη επαναπροώθησης:
                  
                              i)
                           
                           
                              αριθμός αποστολών για αξιολογήσεις Σένγκεν στον τομέα των συνόρων που πραγματοποιούνται με τη στήριξη του Ταμείου·
                           
                        
                              ii)
                           
                           
                              αριθμός συστάσεων για αξιολογήσεις Σένγκεν στον τομέα των θεωρήσεων που διεξάγονται με τη στήριξη του Ταμείου, σε σχέση με τον συνολικό αριθμό των συστάσεων που εκδίδονται·
                           
                        
                              iii)
                           
                           
                              αριθμός στοιχείων εξοπλισμού που χρησιμοποιούνται κατά τις συντονισμένες επιχειρήσεις του Frontex και αγοράστηκαν με τη στήριξη του Ταμείου σε σχέση με το συνολικό αριθμό των στοιχείων εξοπλισμού που χρησιμοποιούνται στις συντονισμένες επιχειρήσεις του Frontex·
                           
                        
                              iv)
                           
                           
                              αριθμός παράτυπων διελεύσεων συνόρων που ανιχνεύονται στα εξωτερικά σύνορα της ΕΕ α) μεταξύ των σημείων συνοριακής διέλευσης· β) στα σημεία συνοριακής διέλευσης·
                           
                        
                              v)
                           
                           
                              αριθμός ερευνών στο Σύστημα Πληροφοριών Σένγκεν δεύτερης γενιάς (SIS II)·
                           
                        
                              vi)
                           
                           
                              αριθμός ατόμων που χρησιμοποιούν ψευδή ταξιδιωτικά έγγραφα τα οποία ανιχνεύονται στα σημεία συνοριακής διέλευσης.
                           
                        
            
                  γ)
               
               
                  Πρόληψη του εγκλήματος, καταστολή του διασυνοριακού, σοβαρού και οργανωμένου εγκλήματος, συμπεριλαμβανομένης της τρομοκρατίας, και ενίσχυση του συντονισμού και της συνεργασίας μεταξύ των αρχών επιβολής του νόμου και διαφόρων άλλων εθνικών αρχών των κρατών μελών, μεταξύ άλλων με την Ευρωπόλ ή άλλα αρμόδια όργανα της Ένωσης και με τις σχετικές τρίτες χώρες και διεθνείς οργανισμούς:
                  
                              i)
                           
                           
                              αποτελέσματα δράσεων που στηρίζει το Ταμείο και οι οποίες οδηγούν στην εξάρθρωση των ομάδων οργανωμένου εγκλήματος·
                           
                        
                              ii)
                           
                           
                              αριθμός/αξία περιουσιακών στοιχείων προερχόμενων από εγκληματικές ενέργειες που δεσμεύονται, κατάσχονται και δημεύονται, έπειτα από δράσεις που εμπίπτουν στο πεδίο εφαρμογής του κανονισμού (ΕΕ) αριθ. 513/2014·
                           
                        
                              iii)
                           
                           
                              αριθμός αδικημάτων που καταγράφηκαν από την αστυνομία, υπόπτων, διώξεων και καταδικών, έπειτα από δράσεις που εμπίπτουν στο πεδίο εφαρμογής του κανονισμού (ΕΕ) αριθ. 513/2014·
                           
                        
                              iv)
                           
                           
                              ποσότητα ναρκωτικών που κατασχέθηκαν στο πλαίσιο των δράσεων του Ταμείου για την καταπολέμηση του οργανωμένου εγκλήματος·
                           
                        
                              v)
                           
                           
                              αριθμός θυμάτων εγκλημάτων που λαμβάνουν προστασία ή βοήθεια·
                           
                        
                              vi)
                           
                           
                              όγκος πληροφοριών που ανταλλάσσονται στο πλαίσιο Prüm (με βάση τη μέτρηση του συνολικού αριθμού αντιστοιχιών DNA ετησίως· του συνολικού αριθμού αντιστοιχιών δακτυλικών αποτυπωμάτων ετησίως· καθώς και του συνολικού αριθμού αντιστοιχιών αδειών κυκλοφορίας οχημάτων ετησίως)·
                           
                        
                              vii)
                           
                           
                              όγκος πληροφοριών που ανταλλάσσονται στο πλαίσιο της ασφαλούς εφαρμογής του δικτύου ανταλλαγής πληροφοριών (SIENA) (με βάση τη μέτρηση των υποθέσεων SIENA που κινούνται ετησίως από τα κράτη μέλη, την Ευρωπόλ και τρίτους, καθώς και των μηνυμάτων SIENA που ανταλλάσσονται ετησίως από τα κράτη μέλη, την Ευρωπόλ και τρίτους)·
                           
                        
                              viii)
                           
                           
                              όγκος δεδομένων που ανταλλάσσονται μέσω του συστήματος πληροφοριών της Ευρωπόλ (EIS) [με βάση τη μέτρηση του αριθμού ατόμων και αντικειμένων που καταγράφονται στο σύστημα EIS από τα κράτη μέλη ετησίως, του αριθμού ατόμων και αντικειμένων που καταγράφονται στο σύστημα EIS από τα κράτη μέλη ετησίως (ύποπτοι, καταδικασθέντες), καθώς και του αριθμού των ερευνών που εκτελούνται στο πλαίσιο του EIS από τα κράτη μέλη ετησίως].
                           
                        
            
                  δ)
               
               
                  Ενίσχυση της ικανότητας των κρατών μελών και της Ένωσης να διαχειρίζονται αποτελεσματικά κινδύνους που συνδέονται με την ασφάλεια και τις κρίσεις, να προετοιμάζουν και να προστατεύουν τον πληθυσμό και την υποδομή ζωτικής σημασίας από τρομοκρατικές επιθέσεις και άλλα περιστατικά που άπτονται της ασφάλειας:
                  
                              i)
                           
                           
                              όγκος τρομοκρατικών επιθέσεων (με βάση τη μέτρηση των τρομοκρατικών επιθέσεων που απέτυχαν, αποσοβήθηκαν ή τελέσθηκαν· αριθμός θανάτων λόγω τρομοκρατικών επιθέσεων).
                           
                        
            2.   Δείκτες σχετικά με την αποδοτικότητα, την προστιθέμενη αξία και τη βιωσιμότητα, σύμφωνα με τον κανονισμό (ΕΕ) αριθ. 514/2014
      
                  ε)
               
               
                  Για τη μέτρηση και την αξιολόγηση της αποδοτικότητας, της προστιθέμενης αξίας και της βιωσιμότητας:
                  
                              i)
                           
                           
                              αριθμός σε ισοδύναμο πλήρους απασχόλησης στο πλαίσιο της υπεύθυνης αρχής, της εντεταλμένης αρχής και της ελεγκτικής αρχής που εργάζονται για την υλοποίηση του Ταμείου και αμείβονται από την τεχνική βοήθεια ή τους εθνικούς προϋπολογισμούς σε σχέση με τον αριθμό των έργων που εκτελούνται και το ποσό των κονδυλίων που δηλώθηκαν για το οικονομικό έτος·
                           
                        
                              ii)
                           
                           
                              τεχνική βοήθεια συν το διοικητικό (έμμεσο) κόστος των έργων σε σχέση με το ύψος των κονδυλίων που δηλώθηκαν για το οικονομικό έτος·
                           
                        
                              iii)
                           
                           
                              ποσοστό απορρόφησης του Ταμείου·
                           
                        
                              iv)
                           
                           
                              αριθμός στοιχείων εξοπλισμού που χρησιμοποιήθηκαν 2 έτη μετά την απόκτησή τους / αριθμός στοιχείων εξοπλισμού που αποκτήθηκαν στο πλαίσιο του Ταμείου (> από 10 000 ευρώ)·
                           
                        
                              v)
                           
                           
                              ποσοστό του κόστους συντήρησης του εξοπλισμού που αποκτήθηκε στο πλαίσιο του Ταμείου σε σχέση με τη συνολική συνεισφορά της Ένωσης στις δράσεις που συγχρηματοδοτεί το Ταμείο.